**PASKAIDROJUMA RAKSTS**

Ventspils valstspilsētas pašvaldības domes 2024. gada \_\_. \_\_\_\_\_\_\_\_ saistošajiem noteikumiem Nr.\_\_ “Par Ventspils valstspilsētas pašvaldības domes 2022. gada 19. maija saistošo noteikumu Nr. 8 “Par kārtību, kādā izsniedz un anulē braukšanas kartes braukšanai sabiedriskajā transportā Ventspils pilsētas nozīmes maršrutos Ukrainas civiliedzīvotājiem” atzīšanu par spēku zaudējušiem”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Ventspils valstspilsētas pašvaldības dome 2022. gada 19. maijā pieņēma saistošos noteikumus Nr. 8 “Par kārtību, kādā izsniedz un anulē braukšanas kartes braukšanai sabiedriskajā transportā Ventspils pilsētas nozīmes maršrutos Ukrainas civiliedzīvotājiem” (turpmāk – Saistošie noteikumi), kas nosaka kārtību, kādā izsniedz un anulē braukšanas kartes braukšanai sabiedriskajā transportā Ventspils pilsētas nozīmes maršrutos Ukrainas civiliedzīvotājiem.  Ņemot vērā, ka, pēc Ventspils valstspilsētas pašvaldības iestādes “Ventspils Sociālais dienests” sniegtās informācijas, pēdējais pieteikums braukšanas kartes saņemšanai no Ukrainas civiliedzīvotāja ir saņemts 2022. gada jūlijā, secināms, ka Saistošajos noteikumos ietvertais atbalsts Ukrainas civiliedzīvotājiem nav aktuāls, tādējādi Saistošie noteikumi atzīstami par spēku zaudējušiem.  Ukrainas civiliedzīvotājiem nepieciešamais atbalsts tiek sniegts Ukrainas civiliedzīvotāju atbalsta likumā noteiktajā kārtībā. |
| 2. Fiskālā ietekme uz pašvaldības budžetu | Samazināsies Pašvaldības budžeta izdevumu daļa. |
| 3. Sociālā ietekme, ietekme uz  vidi, iedzīvotāju veselību,  uzņēmējdarbības vidi  pašvaldības teritorijā, kā arī  plānotā regulējuma ietekme uz  konkurenci | Atzīstot par spēku zaudējušiem Saistošos noteikumus, netiek paredzēta negatīva sociālā ietekme, jo Saistošajos noteikumos ietvertais atbalsts Ukrainas civiliedzīvotājiem nav aktuāls.  Ietekme uz vidi – nav attiecināms.  Ietekme uz iedzīvotāju veselību – nav attiecināms.  Ietekme uz uzņēmējdarbības vidi pašvaldības teritorijā – nav attiecināms.  Ietekme uz konkurenci – Saistošajos noteikumos paredzētie pasākumi neierobežo konkurenci. |
| 4. Ietekme uz  administratīvajām procedūrām  un to izmaksām | Samazināsies administratīvās procedūras, jo Pašvaldības iestādei “Ventspils Sociālais dienests” nebūs jāadministrē Saistošajos noteikumos noteiktās braukšanas kartes. |
| 5. Ietekme uz pašvaldības funkcijām un cilvēkresursiem | Ietekme uz Pašvaldības funkcijām un cilvēkresursiem netiek paredzēta. |
| 6. Informācija par izpildes  nodrošināšanu | Pašvaldības iestāde “Ventspils Sociālais dienests” nodrošinās izpildi. |
| 7. Prasību un izmaksu  samērīgums pret ieguvumiem,  ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, Saistošo noteikumu projekts no \_\_.\_\_.\_\_\_\_.–\_\_.\_\_.\_\_\_\_. tika publicēts Pašvaldības tīmekļa vietnē www.ventspils.lv sadaļas "Iedzīvotāju līdzdalība" apakšsadaļā "Viedokļa izteikšana par saistošo noteikumu projektiem".  Saistošo noteikumu projekts izskatīts \_\_.\_\_.2024. Pašvaldības Sociālo lietu komisijā, \_\_.\_\_.2024. Pašvaldības Likumības komisijā, un \_\_.\_\_.2024. Pašvaldības Sociālo jautājumu komitejā. |

Domes priekšsēdētājs J.Vītoliņš